Huberta se lot By OpenStax | QuizOver.com
2.7 Huberta se lot
Het Huberta die seekoei op ‘n dag begin dink,
daar buite is ‘n wêreld vol avontuur wat wink?
Want so het sy eendag op reis gegaan,
haar weg deur suikerrietlande en riviere gebaan.
Gebore by St. Lucia in die ou Zoeloeland,
was sy orals bekend, selfs tot in Engeland.
Sy het 2 000 kilometers gereis, so alleen,
Net sy het geweet waarom en waarheen.
Die doel van haar reis bly haar geheim;
haar roete was suidwaarts, al langs die kuslyn.
Byna drie jaar lank het haar tog geduur –
het 'n heimee na maats haar dalk aangevuur?
Huberta die seekoei is tragies dood,
haar logge liggaam deurboor met lood.
Die moordenaars het aan die pen gery
en uiteindelik wel hul straf gekry.
Vandag nog word sy beskou as heldin,
hierdie dapper seekoei, haar soort is min!
Nou staan sy opgestop in ‘n museum,
toonstuk vir besoekers oor die wêreld heen.
geheim secret logge clumsy
aan die pen ry get punished roete route
moordenaars killers aangevuur inspired
deurboor riddle straf punishment
koeëls bullets heldin heroine
lood lead opgestop stuffed
2. Hoewel Huberta se lewe tragies geëindig het, is dit nie die einde van haar verhaal nie. Haar vel en skedel is na Engeland gestuur om opgestop te word .
Op 4 Desember 1931 het Huberta weer na Suid-Afrika toe vertrek aan boord van ‘n skip.
‘n Persoon wat diere opstop, word ‘n taksidermis genoem.
Wat noem ons die volgende persone?
Kies die korrekte antwoord uit die onderstaande beroepe:
dokter; boer; kok; predikant; taxibestuurder; verpleegster; tandarts; tuinier; haarkapper; verwer.
(a) ‘n _ is iemand wat ‘n plaas besit en bewerk.
(b) ‘n _ is iemand wat ‘n taxi bestuur.
(c) ‘n _ is iemand wat die mure van ‘n huis of gebou verf.
(d) ‘n _ is iemand wat mense se tande versorg.
(e) ‘n _ is iemand wat kos kook.
(f) ‘n _ is iemand wat siek mense gesond maak.
(g) ‘n _ is iemand wat in die tuin werk.
(h) ‘n _ is iemand wat siek mense in die hospitaal versorg.
(i) ‘n _ is iemand wat mense se hare versorg.
Verdeel in groepe. Elke groep gaan saamwerk aan ‘n projek. Julle moet ‘n bietjie inligting insamel. Die projek moet geïllustreer word met prentjies wat julle by die inligting plak. Julle kan natuurlik self teken ook!
Elke groeplid sal een van die afdelings mondelings voordra.
Kies een van die volgende diere:
In die projek moet julle die volgende bespreek:
(a) Woonplek of habitat
(e) Eetgewoontes of jaggewoontes (afhangende van dier)
(f) Hoeveelheid kleintjies en hulle versorging.
Die projek kan in boekvorm wees, of op ‘n plakkaat gedoen word.
Julle opvoeder sal vir julle sê wanneer die projek moet klaar wees.
Ons verklaar oorlog teen rommel Online Chapter
Huberta se roete Online Chapter